Alexander episcopus, servus servorum Dei, dilectis filiis Ascelino, abbati Regnia censis monasterii, ejusque fratribus, tam præsentibus quam futuris, regularem vitam professis, in perpetuum. Religiosis desideriis dignum est facilem præbere consensum, ut fidelis devotio celerem sortiatur effectum. Eapropter, dilecti in Domino filii, vestris justis postulationibus clementer annuimus, et præfatum monasterium in quo divino mancipati estis obsequio, sub beati Petri et nostra protectione suscipimus, et presentis scripti privilegio communimus; in primis siquidem statuentes ut ordo monasticus, qui secundum Dei timorem et Beati Benedicti regulam, atque Cisterciensium fratrum institutionem in ipso monasterio institutus esse dinoscitur, perpetuis ibidem temporibus inviolabiliter observetur. Præterea quascumque possessiones, quæcumque bona idem monasterium impræsentiarum juste et canonice possidet, aut in futurum concessione pontificum, largitione regum vel principum, oblatione fidelium, seu aliis justis modis, prestante Domino, poterit adipisci, firma vobis, vestrisque successoribus et illibata permaneant. In quibus hæc propriis duximus exprimenda vocabulis : locum in quo ipsa abbatia sita est cum grangia quæ in eodem territorio est et aliis grangiis, Fontismo videlicet, Ulduno, Essarz, Carboneriis, Lescheriis, Calcz, Bellovidere ; domum de Campoleviæ ; cellarium de Vallibus cum omnibus appenditiis suis ; domum de Vaureta ; quicquid ex dono Willelmi, Nivernensis comitis, rationabiliter possidetis, terram scilicet cultam et incultam, sicut divisa est ; totam aquam a fonte Roboris usque ad aquam Milonis de Noeriis, cum vinea de Ecclesiolis ; ex dono Hugonis de Castro-Censurii, totam terram ejusdem territorii, sicut divisa est ; ex dono Rainaldi Caprarii, quicquid habebat in Bruhalt, terram cultam et incultam, et quicquid habebat in molendino de Regniaco ; ex dono Ascelini de Castro-Censurii, uxoris suæ Autissiodore et filiorum ejus, totam terram suam quæ est in valle Porliaci ; totam terram de Essarz tam planam quam montuosam, nemorosam, et omnes aisantias in tota terra sua quæ est inter Coram et Sedunam fluvios, tam planam quam nemorosam, sine damno pastionum, pratorum et segetum, ita quod ulterius, secundum quod statutum est ab ipsis vel heredibus suis, seu ab aliquo hominum domus, vel habitatio in prescripta terra non fiat, exceptis quæ ibi modo sunt ; pratum de Robore cum terra culta ei adjacente ; terram vallis Roboris ; totam aquam suam quam habebant communem cum monachis Veziliacensibus a fonte Roboris usque ad domum suam de Basseio ; ex dono Joscelini de Arsi, terram suam de Regniaco ; ex dono Hulduerii de Saci, partem alodii sui de Saci subtus villam quæ dicitur Sancti-Quintini ; ex dono Anserici de Avalone et Guidonis de Nuceriis, quicquid habebant sine ulla retentione in terra de Fontismo quæ dicitur Sancti Petri ; ex dono Landrici de Praiz et filiorum ejus, totam terram suam de Ulduno, cum omnibus appenditiis suis, tam planis quam nemorosis, sine ulla retentione ; ex dono Norigaudi, quicquid habebat in terra Hulduni ; ex dono Stephani de Poliaco, quicquid habebat in terra Hulduni ; ex dono Beliardæ, uxoris Gauterii de Turre et filiorum ejus, totam terram quam habebant in sylva de Ervial, tam planam quam nemorosam, et pratum inter duos boscos ; ex dono Hugonis de Praiz et fratrum suorum, omnia prata quæ iidem fratres habebant ad villam de Praiz, sicut divisa sunt. Ex dono Gaufredi de Donziaco et filiorum ejus Hervei, Gaufridi, et Guidonis de Vergeio et fratrum suorum et Hugonis de Monte-Sancti-Johannis, terram grangiæ de Lescheriis, cum omnibus appenditiis suis tam in nemoribus quam in terris planis, cultis et incultis, et omnes aisantias in tota castellania Castri-Censurii, tam in nemoribus quam in terris, sine damno pastionum, pratorum et segetum ; ex dono canonicorum Castri-Censurii et Widonis de Asneriis et ceterorum heredum, terram de Bergeriis et alias terras quas ab ipsis habetis, tam in nemoribus quam in terris planis, cultis et incultis ; ex dono Hugonis de Porta et fratrum ejus, sylvam quæ dicitur de Caulibus ; ex dono eorumdem et Gaufridi de Villari et Johannis Roberti, prata quæ habetis super fluviolum de Ausum ; quicquid juris habetis in terris quas dedit vobis Rainaldus Adens ; ex dono Anserici de Monte-Regali, Willelmi Fortis et Theobaudi de Scutinei, terram in qua sita est grangia et domus de Carboneriis ; ex dono ejusdem Anserici, et Ivonis de Avalone, terram juxta grangiam de Carbonneriis. Ex dono ejusdem Anserici, pratum quod est inter vadum et grossum boscum, et omnes aisantias in terra sua; prata de Cochereto, de Radice et de Vaurella ; ex dono Theobaldi de Catinei et Willelmi Fortis, omnes usus et aisantias in bosco de Vaurella ad pascua, focum et edificia construenda ; ex dono Niardi de Montegeleni et filiorum ejus et filiorum Aicardi, terram a rivo de Montegeleni usque ad fontem de Cavannis, et usque ad rivum de Grassaut pratum de Stanno ; ex dono Framundi de Rufi et Comitissæ, uxoris ejus, et Thibergæ de Maniaco, totam terram quam habebant in territorio de Cavannis ; terram quam habetis a Caina de Monte-Regali et Galeranno, nepote ejus, et Gautero, filio Nivardi, quæ dicitur Foresta Guinnemanni ; ex dono Landrici de Draci, domum in civitate Autissiodorensi et terram subtus eamdem domum, juxta murum civitatis; — prata quæ habetis a canonicis Sancti-Lazari de Avalone ; terram de grangia de Morvent, quæ dicitur Calz, cum omnibus appenditiis suis, in terris cultis et incultis, sicut eas acquisivistis ; ex dono Odonis, ducis Burgundiæ, filii ejus ; Artaudi de Casteluz et uxoris ejus Rachelis, omnes aisantias in cunctis nemoribus suis quæ sunt inter Coram et Cosam, ad pasturam pecorum et porcorum sine omni pretio et pasnagio ; ex dono Willelmi de Turre, quicquid juris habebat in terra quam Niardus de Monte-Regali vobis concessit ; grangiam de Bellovidere cum omnibus appenditiis suis ; terram de Annai, prata de Vaureta, terram quam habetis a Ricardo de Lenset, Iterii Jocerii et fratre ipsius ; ex dono Gibaudi de Sancto-Verano, Rainaudi, fratris ejus, et filiorum suorum, gixtum quod habetis in terra de Thori, quantum pertinet ad grangiam de Bellovidere, et quidquid de feodo ipsorum in terra de Thori habetis, sicut predictæ possessiones divisæ sunt. Præterea antiquas et rationabiles consuetudines ac immunitates (que) a dilecto filio nostro Ludovico, illustri Francorum rege, et comite Henrico, vobis indultæ sunt, sicut in authenticis eorum scriptis exinde factis continetur, nichilominus vobis confirmamus. Sane laborum vestrorum, quos propriis manibus aut sumptibus colitis, sive de nutrimentis vestrorum animalium decimas a vobis nullus præsumat exigere. Si qua vero [...]. † Ego ALEXANDER, catholicæ ecclesiæ episcopus, subscripsi. Datum Bituricis, per manum Hermanni S. Romanæ ecclesiæ subdiaconi et notarii, IV idus maii, indictione XIII, Incarnationis dominicæ Mº Cº Lº Xº IVº, pontificatus vero domni Alexandri papæ III, anno VI.